**TERMENI DE REFERINȚĂ  
selectarea a unei companii/freelancer pentru elaborarea unui sistem** informațional și de gestionare privind evidența a activităților și serviciilor prestate în cadrul organizației

**Servicii solicitate**

* Elaborarea unui sistem informațional privind evidența a activităților și serviciilor prestate în cadrul organizației

|  |  |
| --- | --- |
| **Tipul de contract** | Contract de prestare servicii pe durată determinată |
| **Numărul de zile** | 20 zile pentru elaborare  60 zile pentru pilotare și definitivare a funcționalităților sistemului informațional |
| **Termen limită pentru aplicare(prelungit)** | 27 ianuarie 2021 |

Asociația Obștească ”Institutul pentru Familie și Inițiative Sociale”(A.O. IFIS), beneficiază de un grant oferit în cadrul Proiectului **„COVID-19: Rezistența și Durabilitatea Societății Civile”** în perioada noiembrie 2020 – noiembrie 2021 în conformitate cu acordul semnat între A.O. IFIS și IREX Europe.

***„COVID-19: Rezistența și Durabilitatea Societății Civile”*** *este un proiect de 48 de luni finanțat de Uniunea Europeană (UE) și implementat de către ERIM (anterior IREX Europe). Obiectivul general al proiectului este de a încuraja rezistența și durabilitatea societății civile din țările Parteneriatului Estic, permițându-le să atenueze impactul imediat și pe termen lung al COVID-19.*

Astfel în conformitate cu prevederile proiectului, A.O. IFIS își propune să îmbunătățească capacitățile tehnice ale IFIS pentru a interacționa în regim online cu beneficiarii săi și pentru a presta servicii de calitate și confidențiale către aceștia, urmare a situației pandemice instaurate la nivel național.

În acest scop A.O. IFIS va achiziționa și adapta un program informatic care va conține o bază de date și alte instrumente de evidență și lucru la distanță cu beneficiarii săi, va dota biroul cu echipamentul tehnic necesar pentru o bună funcționare online și va instrui membrii echipei pentru a utiliza în siguranță echipamentele și programul informatic achiziționat.

În acest context, A.O. IFIS urmărește să contracteze o companie sau persoană fizică cu experiență relevantă în domeniul TIC, care va crea un **sistem informațional de evidența a activităților și serviciilor prestate în cadrul organizației**

Acest sistem va fi pilotat și utilizat de către angajații A.O. IFIS.

**Sarcinile pentru ofertant**

1. Elaborarea caietului tehnic pentru funcționarea de bază a sistemului informațional
2. Elaborarea modulului de bază a sistemului informațional
3. Elaborarea ghidului de utilizare

**Livrabile**:

1. Un sistem informațional prin intermediul căruia se va monitoriza informația despre serviciile prestate în cadrul A.O. IFIS.
2. Prestatorul va realiza instruiri pentru angajații A.O.IFIS privind modalitatea de introducere, corectare, monitorizare și gestionare a informației din sistemul informațional.
3. Prestatorul va ghida și oferi asistență în procesul de pilotarea a sistemului informațional și va adapta cerințele tehnice ale acestuia în conformitate cu nevoile identificate în procesului de pilotare
4. Ghid de utilizare a sistemului informațional (SI)

**Cerințe față de sistemul informațional**

* Sistemul informațional trebuie elaborat conform tendințelor moderne de programare, folosind soluții Open Source, fiind intuitiv și prietenos utilizatorului.
* Acces la sistemul informațional trebuie să fie disponibil în regim on-line prin logare (sistem instalat pe server, care, va putea fi accesat printr-un web browser la distanță, din calculator sau dispozitiv mobil.
* Multi-roles - Unui utilizator i se pot atribui mai multe roluri, drepturile de acces fiind estimate prin combinarea acestora. În SI sunt predefinite câteva roluri ca punct de start:
  1. **Administrator** – drepturi nelimitate asupra sistemului (angajați A.O. IFIS cu funcții de conducere sau coordonare a proiectelor și programelor)
  2. **Operatori** (angajați A.O. IFIS) – drepturi suficiente pentru introducerea unui număr de date
* Sistemul va fi elaborat şi administrat în limba româna;
* Sistemul va permite generarea de rapoarte utilizând selectarea diferitor criterii(tip serviciu, persoane, nr de activități realizate, angajați etc.)
* **Sistemul va respecta cerințele conformitate cu actele normative în vigoare, după** cum urmează : Legea numărul 133 din 08.07.2011 Privind protecția datelor cu caracter personal; Hotărârea Guvernului număr 1123 din 14.12.2010 privind aprobarea cerințelor față de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal; Hotărârea Guvernului număr 201 din 28.03.2017 „privind aprobarea cerințelor minime obligatorii de securitate cibernetică”;
* Datele din registrele SI pot fi exportate în MS Excel.

**Sistemul informațional va asigura evidența în 3 direcții de activitate a organizației:**

* 1. **Consiliere psihologică –** Va fi asigurată evidența informației cu privire la clienți/beneficiari ai serviciilor de consiliere individuală, de grup și evaluare psihologică(online si față-n-față) – date personale, relațiile contractuale cu prestatorul, numărul de contracte, numărul de servicii prestate, numărul ședințe/ data și de ore efectuate, obiective atinse în procesul de asistență, finalizarea procesului, lista beneficiarilor per/psiholog etc.
  2. **Instruire profesională –** va fi asigurată evidența activităților de instruire profesională realizate de către A.O. IFIS către beneficiarii săi (online și față-n-n față) – tipuri de cursuri, date personale beneficiari, angajați implicați, data realizării, formulare de evaluare a impactului etc.
  3. **Resurse umane –** va fi asigurată evidența informației cu privire la angajați – date personale, relațiile contractuale cu angajatorul, timpul de muncă/proiecte în care este implicat, dezvoltarea profesională - pentru a preîntâmpina apariția unor erori, a notifica angajatorul despre expirarea contractului de muncă la unii angajați, evidența graficului/ perioade zi. etc.). Angajații organizației vor putea accesa la distanță documente interne: Regulament Intern; , Manual de proceduri, Codul de etica, inclusiv alte documente actualizate.

**Criteriile de selecție:**

* Experiența companiei/ persoanei fizice care aplică (portofoliul);
* Oferta tehnică pentru prestarea serviciilor solicitate;
* Oferta financiară pentru prestarea serviciilor solicitate ;
* Termen optim de executare a lucrărilor.

**Cerinţe specifice faţă de companie/candidat**

* Experienţă de lucru in elaborarea portalurilor/bazelor de date on-line;
* Abilitatea de a lucra în termeni de timp restrânși;

**Dosarul de participare** la concurs va conţine informație concisă cu indicarea următoarelor:

* Copia certificatului de înregistrare a companiei (indicați persoana responsabilă de executarea lucrărilor, cu anexarea CV-ului acesteia), și CV-ul actualizat al candidatului pentru persoană fizică.
* Ofertă tehnică, care va descrie viziunea ofertantului despre SI.
* Portofoliul celor mai importante lucrări.
* Oferta financiară, cu includerea prețului pentru serviciile de asistență tehnică. **Prețurile vor fi indicate în MDL (cu cota TVA 0 % în cazul persoanelor juridice)**

**Oferta trebuie să fie datată, semnată şi ștampilată** de compania ofertantă / persoana fizică și expediată prin e-mail la [office@ifis.md](mailto:office@ifis.md) sau direct la sediul A.O.IFIS, (str. Vasile Alecsandri 13, of. 37, mun. Chișinău) până la **27 ianuarie 2020**.

* Candidații sunt rugați să indice în linia de subiect al e-mail-ului pentru care sarcină aplică **”IFIS\_sistem informational”.**

*Pentru orice informații adiționale ne puteți contacta la tel. 06827 1444, persoana de contact – Sergiu Toma.*